**Урок – падарожжа**

**Беларуская мова, 10 клас**

**Тэма ўрока: Назоўнік. Род і лік назоўнікаў**

**Мэта:** стварэнне благапрыемных умоў на ўроку для паспяховага засваення навучэнцамі тэмы “Назоўнік. Род і лік назоўнікаў”.

**Задачы**: пашыраць і паглыбляць веды навучэнцаў пра назоўнік як часціну мовы, развіваць уменне знаходзіць назоўнікі ў сказе, вызначаць лік і род назоўнікаў;

павялічваць лексічны запас слоў;

развіваць камунікатыўную функцыю мовы, замацоўваць арфаграфічныя навыкі;

спрыяць выхаванню ў вучняў разумення, што сям’я, праца і здароўе з’яўляюцца асноўным у будучым дарослым жыцці.

**Тып урока:**  вывучэнне новага матэрыялу

**Ход урока**

**1. Эмацыйна-наладкавы кампанент**

Весела гучыць званок.

Яго голас вам знаёмы.

Запрашаю на ўрок

Беларускай мовы! Слайд 1

-Вазьміцеся кожны за стужку, якога колеру выбірайце самі. Па стужцы [вашым далоням](http://vuchoba.org/da-starshini-menskaj-oblasnoj-komisii-pa-vibarah-prezidenta-re.html) я дасылаю сваё цяпло, дабрыню, любоў і добры настрой. Жадаю вам поспехаў сення на ўроку.

**2. Паўтарэнне раней пройдзенага**

- Як прыемна кожны дзень адкрываць для сябе таленавітасць нашага народа, бачыць прыгажосць роднага куточка, слухаць пявучую беларускую мову і адчуваць ў душы вялікі гонар за сваю Радзіму.

Вы паслухайце, мова якая!

Нiбы рэчачка, цiха журчыць,

Нiбы скрыпка, цудоўна спявае,

Трэба толькi на ёй гаварыць.

Прыгажосць беларускага слова!

З чым магчыма яго параўнаць?

Прыйдзе час, яшчэ вернецца мова,

Будзем толькi на ёй размаўляць.

- Вы ведаеце, што сення пачынаецца Тыдзень роднай мовы і культуры ў нашай школе.

Наша з вамі задача сення на ўроку і ўвесь тыдзень размаўляць на нашай роднай, прыгожай , мілагучнай беларускай мове.

**-** Успомніце, з якой часцінай мовы мы працавалі на прошлым уроку? /назоўнік/

- Што такое назоўнік? Слайд 2

- Прачытайце яшчэ раз верш, знайдзіце і падкрэсліце назоўнікі.

Запішыце гэтыя назоўнікі сабе ў сшытак.

**3. Работа па тэме ўрока**

- Паглядзіце, якія вы сталі дарослыя, прыгожыя, хочаце хутчэй пакінуць сцены школы і пайсці ў самастойнае дарослае жыцце. І сення на ўроку мы з вамі адправімся ў “жыццевае падарожжа” і яшчэ раз успомнім аб тым, што з’яўляецца самым галоўным у жыцці, ад чаго будзе залежыць ваш дабрабыт і шчаслівае паспяховае жыцце.

Трэба выканаць заданні слоў, якія знаходзяцца на дошцы.

*На дошцы размешчаны перагорнутыя словы. Першае слова*

**Сям’я**

- Да якой часціны мовы адносіцца слова сям’я? /назоўнік/

- Успомніце з рускай мовы, какое число и род имеет имя существительное?

- Адкажыце, які род і лік мае назоўнік? / табліца/ Слайд 3

- Вызначце род і лік назоўніка сям’я.

*Сям’я – гэта самы каштоўны скарб чалавека  ў  жыцці. Гэта дом, людзі, якія заўсёды побач. Сям’я – гэта шчасце. Слайд 4*

**Мама, тата, браты, сёстры, сын, дачка.** /словы на картках/

-Размясціце на дошцы словы, якія звязаны з сям’ей.

- Вызначце лік і род гэтых назоўнікаў. Як вызначыць род назоўнікаў множнага ліку? Запішыце.

**4. Асмысленне**

Наступнае слова

**Праца**

Размясціце на дошцы словы, якія звязаны з працай.

**Ліцэй, багацце, прафесія.**

**-** Вызначце вусна лік і род гэтых назоўнікаў

**5. Замацаванне**

**а) работа ў парах** :

1 пара –самастойная работа. Слайд 5

*Праца - гэта асноўны занятак чалавека. Усе вы добра ведаеце, што кожны чалавек павінен працаваць, бо без працы нельга пражыць. Калі вы станеце дарослымі, то зможаце самі сабе выбраць працу па душы. Але трэба абавязкова скончыць школу, затым вучыцца ў ліцэі. Праца была, ёсць і будзе асновай жыцця на зямлі.*

- Знайдзіце назоўнікі і вызначце іх лік і род.

2 пара -работа па картках.

***Любіце травы, дрэвы, рэкі,***

***Прастор палёў, блакіт нябёс.***

***Цаніце працу чалавека,-***

***І ў вас будзе добры лес.***

Вызначце лік і род падкрэсленых назоўнікаў.

**Фізкультхвілінка *“Пісьмо носам”***

(Вучні з заплюшчанымі вачыма пішуць у паветры: мова, родная, мова беларуская мая)

Зрабілі зарадку для шыі, а зараз будзем рухацца.

Вучні выходзяць да дошкі і расказываюць вершы пра родную мову.

**б) творчая работа: слайд 6**

Ад назоўнікаў мужчынскага роду ўтварыце назоўнікі жаночага роду. /вусна/

Сусед - … , сябар - … , вучань - … , артыст - …, настаўнік - … ,

унук - … , студэнт - …, выдатнік - … .

**6. Абагульненне**

**Тэст**

Апошняе слова

**Здароўе**

*Здароўе - гэта каштоўны дарунак ад прыроды, які мы атрымліваем з самага нараджэння. А далей гэта наш выбар. Некаторыя яго не шануюць і проста знішчаюць. Сышло здароўе-завяршаецца жыццё. Пра тое з часам разумеюць, што паступалі няправільна, але час ужо не вернеш. Таму, беражыце сваё здароўе. Гэта галоўны рэсурс, які ў вас ёсць. Слайд 7*

Размясціце на дошцы словы, якія не звязаны са здароўем.

**Курэнне, алкаголь, наркотыкі.**

Размясціце гэтыя назоўнікі на “Жыццевай лесвіцы” ў залежнасці значнасці ў вашым жыцці.

Робім вынік.

**7. Падвядзенне вынікаў**

- Я хачу вам падараваць сардэчкі і пажадаць вам усім моцнага здароўя. І каб у вашым жыцці ніколі не было тых слоў, якія не звязаны са здароўем.

Хто атрымаў сэрцы, былі актыўныя, давалі правільныя, грунтоўныя адказы-6 балаў за ўрок і г.д.

**8. Дамашняе заданне**

Пр. ,с.

Рэфлексія